《壮士篇》
明代·张璨

腰怀七尺剑，思欲从沛公。
项籍妇人仁，不足与成功。
乾坤动杀机，惨淡斗蛇龙。
纵观天下势，形胜惟关中。
据险临诸侯，孰敢当吾锋。
古来豪杰士，不识刀与弓。
良平真壮夫，筹画在心胸。
樊灌鹰犬劳，萧何为发踪。
君看帷幄里，实有万夫雄。

作者简介：浙江嵊县人，字蕴之。父跛不能行，背负终身。弟病痴，养之至老。从罗颀学，经史一览不忘，为诗文操笔立就。